smcproject/ml-wiki-sentences huggingface dataset:
വാർദ്ധക്യസഹജമായ അസുഖത്താൽ 2013 നവംബർ 5-ന് 83-ആം വയസ്സിൽ കൊച്ചിയിലെ സ്വകാര്യ ആശുപത്രിയിൽ അന്തരിച്ചു.
ഭാര്യ : പരേതയായ ലീലാമ്മ നെടുന്തകിടി
മക്കൾ : ബോബി, ഗീതാഞ്ജലി, മാത്തുക്കുട്ടി വിവർത്തന കൃതികൾ കസൻദ്‌ സാക്കീസിന്റെ ഗോഡ്‌സ്‌ പോപ്പർ കാതറീൻ ഹ്യൂമിന്റെ നൺസ്‌ സ്‌റ്റോറി ഹെന്റി മോർട്ടൻ റോബിൻസന്റെ കാർഡിനൽ ഉമാ വാസുദേവിന്റെ റ്റൂ ഫെയ്‌സസ്‌ ഓഫ്‌ ഇന്ദിരാഗാന്ധി അവലംബം ↑ ↑ ↑ {{ cite news }} : Check date values in: | accessdate= and | date= ( help ) CS1 maint: bot: original URL status unknown ( link )
ജോസഫ് മാൾട്ട ഇംഗ്ലീഷ് വിലാസം https://ml.wikipedia.org/wiki/Joseph_Malta ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ന്യൂറംബർഗ്ഗ് ശിക്ഷാവിധിയനുസരിച്ച് നാസികുറ്റവാളികളെ തൂക്കിലേറ്റിയ ആരാച്ചാരാണ് ജോസഫ് മാൾട്ട (1918-1999).
ശിക്ഷാവിധി നടപ്പാക്കാനായി പട്ടാളക്കാരനായ ജോസഫ് മാൾട്ട സ്വയം മുന്നോട്ട് വരുകയായിരുന്നു.
1946 ഒക്ടോബർ 6 നു നടപ്പാക്കിയ ആദ്യവധശിക്ഷയിൽ തന്നെ പത്തുനാസി കുറ്റവാളികളെ തൂക്കുമരത്തിലേറ്റിയത് മാൾട്ടയാണ്.
ഹിറ്റ്ലറുടെ വിദേശകാര്യമന്ത്രി ജൊവാക്കിം വോൺ റിബൻട്രോപ്, മുഖ്യസൈനിക ഉപദേഷ്ടാവ് ഫീൽഡ് മാർഷൽ ജനറൽ വില്യം കീറ്റൽ, ആഭ്യന്തരമന്ത്രി വില്യം ഫ്രീക്ക്, ജനറൽ ആൽഫ്രഡ് ജോഡൽ, ജൂതന്മാർക്കെതിരെ പ്രചാരണനടപടികൾക്ക് നേതൃത്വം കൊടുത്ത ആൽഫ്രഡ് റോസൻബർഗ്,ജൂലിയസ് സ്ട്രെയിഷർ എന്നിവരതിൽപ്പെടുന്നു.
ആകെ അറുപതോളം നാസികുറ്റവാളികളെ മാൾട്ട തൂക്കിലേറ്റുകളുണ്ടായി.1947ൽ സൈനിക സേവനത്തിൽ നിന്ന് വിരമിച്ച് ബോസ്റ്റണിലെ ഒരു ഫ്ലാറ്റിൽ താമസമായി.
തന്റെ കൃത്ത്യത്തിൽ മനസ്താപമൊന്നുമില്ല,സന്തോഷമേ ഉള്ളൂ എന്ന് 1996ലെ ഒരു അഭിമുഖത്തിലും മാൾട്ട അഭിപ്രായപ്പെടുകയുണ്ടായി.
ജോസഫ് മാർ കൂറിലോസ് IX ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Joseph Koorilose IX Joseph Koorilose IX
മലബാർ സ്വതന്ത്ര സുറിയാനി സഭയുടെ 14-ാം മെത്രാപ്പോലീത്തായായിരുന്നു നിതാന്ത വന്ദ്യ ദിവ്യ മഹാ മഹിമ ശ്രീ ജോസഫ് മാർ കൂറിലോസ് മെത്രാപ്പോലീത്ത ജീവിതരേഖ
തൊഴിയൂർസഭയുടെ മേൽപ്പട്ട സ്ഥനത്തേക്ക് ആലത്തൂർ പനയ്ക്കൽ കുടുംബത്തിൽ നിന്ന് വരുന്ന മൂന്നാമത്തെ ആളാണ് പനയ്ക്കൽ മാത്തുക്കുട്ടിയുടെയും കുഞ്ഞാണിയുടെയും മകനായ ജോസഫ് കശീശ്ശ.
ആലത്തൂർ ചെറിയ തിരുമേനി പൌലൊസ് മാർ അത്താനാസിയോസിന്റെ സഹോദരൻ ശ്രീ ഇട്ടൂപ്പിന്റെ മകനാണ് മാത്തുകുട്ടി .
റിട്ടയേർഡ് ഹവിൽ ദാർ മേജറായ മാത്തുക്കുട്ടിയുടെ 8 മക്കളിൽ 5-ാമനായി 1954 നവംബർ 26-ാം തിയ്യതിയാണ് ജോസഫ് ജനിച്ചത്.
ഇദ്ദേഹത്തിന്റെ 4 മൂത്തസഹോദരിമാരിൽ 3 പേരും വളരെ ചെറുപ്രായത്തിൽ തന്നെ മരി ച്ചുപോയി.
1948-ൽ സഭാഭരണക്രമം നിലവിൽ വന്നതിന്റെ അടുത്ത വർഷം മുതൽ തുടർച്ചയായി 37 വർഷം ശ്രീ മാത്തുക്കുട്ടി സഭാ കൌൺസിൽ അംഗമായിരുന്നു.
കുന്നംകുളം ഡേവിഡ് മെമ്മോറിയൽ എൽ. പി. സ്കൂളിൽ നിന്ന് പ്രാഥമികവിദ്യാ ഭ്യാസവും, M.J.D. നിന്ന് ഹൈസ്ക്കൂൾ വിദ്യാഭ്യാസവും പൂർത്തിയാക്കിയ തിരുമേനി ഗുരുവായൂർ ശ്രീകൃഷ്ണ കോളജിൽ നിന്ന് പ്രീഡിഗ്രിയും തൃശ്ശൂർ സെന്റ് തോമസ് കോളേജിൽ നിന്ന് ചരിത്രം, ഇംഗ്ലീഷ് എന്നിവയിൽ ബി.എ. ബിരുദവും എടുത്തു.
1978-79 വർഷത്തിൽ കർണ്ണാടകയിലെ ചിക് ബെല്ലാപൂർ മുനിസിപ്പൽ കോളേജിൽ നിന്ന് ബി.എഡ്.
ബിരുദം നേടി.
പൗരോഹിത്യത്തിലേക്ക്
11-ാം വയസ്സുമുതൽ ഭദ്രാസനദേവാലയ ത്തിൽ ശുശ്രൂഷകനായി സേവനം തുടങ്ങിയ ജോസ് എന്ന ബാലൻ അഭിവന്ദ്യ പൌലോസ് മാർ പീലക്സിനോസ് മെത്രാപ്പോലീത്ത യിൽനിന്ന് 1972 മാർച്ച് 5-ാം തിയ്യതി ശെമ്മാശപട്ടവും 1976 നവംബർ 21-ാം തിയ്യതി പൂർണ്ണ ശെമ്മാശ്ശ പട്ടവും സ്വീകരിച്ചു.
1976 മുതൽ 1978 ജൂൺ വരെ സഭ വക കുന്നുംകുളം സെന്റ് തോമസ് പ്രസ്സിന്റെ മാനേജർ ആയി പ്രവർത്തിച്ചു.
ഇക്കാലത്തു തന്നെ സുവിശേഷ സംഘം സെക്രട്ടറി ആയും പ്രവർത്തിച്ചു.
1978 മാർച്ച് 1-ാം തിയ്യതി അഭിവന്ദ്യ മാത്യൂസ് മാർ കുറിലോസ് മെത്രാപ്പോലീത്തയിൽ നിന്ന് ഭദ്രാസന ദേവ ലായത്തിൽ വെച്ച് കശീശ്ശാപട്ടം സ്വീകരിച്ചു.
അതേമാസം തന്നെ സഭാ സെക്രട്ടറി ആയി തെരഞ്ഞെടുക്കപ്പെട്ടു.
1978 ഏപ്രിൽ അവസാനം മുതൽ മെത്രാപ്പോലീത്തയുടെ നിർദ്ദേശാനുസരണം നിന്നാറി കുന്നത്തെ പള്ളിയിൽ താമസം തുടങ്ങി.
1978 ജൂലൈ 11-ാം തിയ്യതി മെത്രാപ്പോലീത്തയുടെ അനുമതിയോടെ സഭാ സെക്രട്ടറിസ്ഥാനം ഒഴിഞ്ഞ് കർണ്ണാടകയിലെ ചിക്കബല്ലാപ്പൂരിൽ ബി. എഡ് കോഴ്സിന് ചേർന്നു.
സെപ്റ്റംബർ മാസം മുതൽ അവിടെയുള്ള CSI ഹോസ്പിറ്റൽ ചാപ്പലിൽ ഞായറാഴ്ചകളിൽ വിശുദ്ധ കൂർബ്ബാന അനുഷ്ഠിച്ചു തുടങ്ങി.
19 മെയ് ആദ്യത്തിൽ കോഴ്സ് കഴിഞ്ഞ് തിരിച്ചെത്തി.
1979 സെപ്തംബറിൽ ഇദ്ദേഹത്തെ കല്ലുംപുറം പള്ളി വികാരിയായി നിയമിച്ചു.
വികാരി സ്ഥാനം കിട്ടിയ ശേഷവും ആദ്യമായി വിവാഹ കൂദാശ നടത്തിയതും കല്ലുംപുറത്തു തന്നെയായി (22.10.1979)
ജോസഫ് മാർത്തോമ്മ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Joseph_Mar_Thoma
മലങ്കര സഭയുടെ പരമാധ്യക്ഷനും കിഴക്കിന്റെ വലിയ മെത്രാപ്പോലീത്തയും ആയിരുന്നു മോസ്റ്റ്‌.
ഡോ.ജോസഫ് മാർത്തോമ്മ മെത്രാപ്പോലീത്ത .
ഫിലിപ്പോസ് മാർ ക്രിസോസ്റ്റം ശാരീരിക ബുദ്ധിമുട്ടുകൾ മൂലം സഭാ പരമാധ്യക്ഷ സ്ഥാനം വെടിഞ്ഞപ്പോൾ സഫ്രഗൻ മെത്രാപ്പോലിത്താ ആയിരുന്ന ജോസഫ് മാർ ഐറേനിയോസിനെ, ജോസഫ് മാർത്തോമ്മ എന്ന അഭിനാമത്തിൽ മാർത്തോമ്മാ-XXI മനായി വാഴിച്ചു.
1653-ൽ അഭിഷിക്തനായ മാർത്തോമ്മ ഒന്നാമന്റെ പിന്തുടർച്ചയായ മാർത്തോമ്മ ഇരുപത്തൊന്നാമാനാണ് മോസ്റ്റ്‌.
ഡോ. ജോസഫ്‌ മാർത്തോമ്മ മെത്രാപോലീത്ത.
മലങ്കരയുടെ ശുചീകരണ പിതാവ് എന്നറിയപ്പെടുന്ന അബ്രഹാം മല്പാന്റെ കുടുംബമായ പാലക്കുന്നത്തു തറവാട്ടിൽ 1931 ജൂൺ 27-ന്  പി. ടി. ലൂക്കോസിന്റെയും മറിയാമ്മയുടെയും മകനായി ജനനം.
പി. ടി. ജോസഫ്‌ എന്നായിരുന്നു ആദ്യനാമം.
ആലുവ യൂണിയൻ ക്രിസ്ത്യൻ കോളേജിലെ പഠനത്തിനു ശേഷം 1954-ൽ ബാംഗ്ലൂർ യുണൈറ്റഡ് തിയോളജി കോളേജിൽ ബി.ഡി പഠനത്തിനു ചേർന്നു.
1957 ഒക്ടോബർ 18-ന്  കശീശ പട്ടം ലഭിച്ചു.
മാർത്തോമാ സഭാ പ്രതിനിധി മണ്ഡലത്തിന്റെ തീരുമാനപ്രകാരം 1975 ജനുവരി 11-ന്  റമ്പാനായും ഫെബ്രുവരി 8 നു ജോസഫ്‌ മാർ ഐറേനിയോസ് എന്ന അഭിനാമത്തിൽ എപ്പിസ്ക്കോപ്പായായും അഭിഷിക്തനായി.
1999 മാർച്ച്‌ 15-ന് ഫിലിപ്പോസ് മാർ ക്രിസോസ്റ്റം മാർത്തോമ്മ മെത്രാപ്പോലീത്തയായി ഉയർത്തപ്പെട്ടപ്പോൾ മാർത്തോമ മെത്രാപ്പോലീത്തയ്ക്ക് ശേഷമുള്ള അടുത്ത സ്ഥാനമായ സഫ്രഗൻ മെത്രാപ്പോലീത്തയായി മാർ ഐറെനിയോസ് ഉയർത്തപ്പെട്ടു.
ശാരീരിക ബുദ്ധിമുട്ടുകൾ മൂലം മാർ ക്രിസോസ്റ്റം  സ്ഥാനമൊഴിഞ്ഞതിനെ തുടർന്ന് സഭയുടെ അടുത്ത മെത്രാപ്പോലീത്തയായി 'ജോസഫ്‌ മാർത്തോമ്മ' എന്ന പേരിൽ മാർ ഐറെനിയോസ്  നിയോഗിതനായി.
ജോസഫ് മക്കാർത്തി ഇംഗ്ലീഷ് വിലാസം https://ml.wikipedia.org/wiki/Joseph_McCarthy
1947 മുതൽ 1957-ലെ മരണം വരെ അമേരിക്കൻ സെനറ്റിൽ വിസ്കോൺസിൻ സംസ്ഥാനത്തിന്റെ പ്രതിനിധി ആയിരുന്ന റിപ്പബ്ലിക്കൻ കക്ഷി നേതാവാണ് ജോസഫ് മക്കാർത്തി (ജനനം: നവംബർ 14, 1908; മരണം: മേയ് 2, 1957).
1950-കളിൽ സോവിയറ്റ് യൂണിയന്റേയും അമേരിക്കയുടേയും ശാക്തികച്ചേരികൾക്കിടയിലുള്ള ശീതയുദ്ധത്തിന്റെ പശ്ചാത്തലത്തിൽ, അമേരിക്കക്കുള്ളിൽ കമ്മ്യൂണിസ്റ്റുകൾ നടത്തുന്നതായി പറയപ്പെട്ട അട്ടിമറിയെപ്പറ്റിയുള്ള അഭ്യൂഹങ്ങൾ വരുത്തിയ ഭീതിയുടെ ഏറ്റവും അറിയപ്പെടുന്ന വക്താക്കളിൽ ഒരാളായിരുന്നു മക്കാർത്തി.
അമേരിക്കൻ ഐക്യനാടുകളുടെ ദേശീയ സർക്കാരിലും മറ്റു മേഖലകളിലും ഒട്ടേറെ കമ്മ്യൂണിസ്റ്റുകളും , സോവിയറ്റു ചാരന്മാരും നുഴഞ്ഞു കയറിയിട്ടുണ്ടെന്നുള്ള അവകാശവാദമാണ് മക്കാർത്തിയെ ശ്രദ്ധേയനാക്കിയത്.
ഒടുവിൽ, പിഴച്ചുപോയ തന്ത്രങ്ങളും ആരോപണങ്ങൾ തെളിയിക്കുന്നതിൽ സംഭവിച്ച പരാജയവും, സെനറ്റിൽ അദ്ദേഹത്തിനെതിരായ കുറ്റപ്പെടുത്തൽ പ്രമേയത്തിലേക്കു നയിച്ചു.
മക്കാർത്തിയുടെ നിലപാടുകളെ സൂചിപ്പിക്കാൻ 1950-ൽ ഉപയോഗിക്കപ്പെട്ട 'മക്കാർത്തിസം' എന്ന പ്രയോഗം താമസിയാതെ അന്ധമായ കമ്മ്യൂണിസ്റ്റ് വിരോധത്തിന്റെ തന്നെ പര്യായമായിത്തീർന്നു.
കാലക്രമേണ അത്, അടിസ്ഥാനരഹിതമായ ആരോപണങ്ങളുടെ സഹായത്തോടെ നടത്തുന്ന നെറികെട്ട എല്ലാത്തരം ആക്രമണങ്ങളുടേയും, രാഷ്ട്രീയ പ്രതിയോഗികൾക്കെതിരെ അവരുടെ സ്വഭാവശുദ്ധിയേയും ദേശസ്നേഹത്തേയും ചോദ്യം ചെയ്തു കൊണ്ടു നടത്തുന്ന പരസ്യാരോപണങ്ങളുടേയും സാമാന്യനാമമായി.
വിസ്കോൺസിലെ ഒരു കൃഷിയിടത്തിൽ ജനിച്ച മക്കാർത്തി മാർക്യൂട്ട് സർവകലാശാലയിലെ നിയമവിഭാഗത്തിൽ നിന്ന് 1935-ൽ ബിരുദം സമ്പാദിച്ച ശേഷം 1939-ൽ പ്രാദേശികക്കോടയിൽ, സംസ്ഥാനത്തിന്റെ ചരിത്രത്തിലെ ഏറ്റവും പ്രായം കുറഞ്ഞ ജഡ്ജിയായി നിയമനം നേടി.
33-ആമത്തെ വയസ്സിൽ പട്ടാളത്തിൽ ചേർന്ന അദ്ദേഹം രണ്ടാം ലോകമഹായുദ്ധത്തിൽ പങ്കെടുത്തു.
യുദ്ധാനന്തരം സെനറ്റ് തെരഞ്ഞെടുപ്പിൽ മത്സരിച്ച മക്കാർത്തി റോബർട്ട് എം. ലാ ഫോല്ലെറ്റിനെ തോല്പിച്ച് സെനറ്റിൽ അംഗമായി.
സെനറ്റിലെ ആദ്യവർഷങ്ങളിൽ അദ്ദേഹം മിക്കവാറും അപ്രശസ്തനായിരുന്നു.
എന്നാൽ 1950-ലെ ഒരു പ്രസംഗം ആ സ്ഥിതി നാടകീയമായി മാറ്റി.
അമേരിക്കൻ വിദേശകാര്യവകുപ്പിൽ നുഴഞ്ഞുകയറിയിരിക്കുന്ന "കമ്മ്യൂണിസ്റ്റ് ചാരവലയത്തിലെ അംഗങ്ങളുടെ പട്ടിക" തന്റെ കൈവശമുണ്ടെന്ന അവകാശവാദമായിരുന്നു ആ പ്രസംഗത്തെ ശ്രദ്ധേയമാക്കിയത്.
അമ്പരപ്പിക്കുന്ന ഈ അവകാശവാദം മക്കാർത്തിക്ക് ഒരിക്കലും തെളിയിക്കാൻ കഴിഞ്ഞില്ല.
തുടർന്നു വന്ന വർഷങ്ങളിൽ മക്കാർത്തി, അമേരിക്കൻ വിദേശകാര്യവകുപ്പിലും, പ്രസിഡന്റ് ഹാരി ട്രൂമാന്റെ ഭരണവൃത്തത്തിലും, വോയിസ് ഓഫ് അമേരിക്ക എന്ന പ്രക്ഷേപണസംഘടനയിലും, അമേരിക്കൻ സൈന്യത്തിലുമെല്ലാം നടന്നതായി സങ്കല്പിക്കപ്പെട്ട കമ്മ്യൂണിസ്റ്റ് നുഴഞ്ഞുകയറ്റത്തെ സംബന്ധിച്ച പുതിയ ആരോപണങ്ങളുമായി മുന്നോട്ടു വന്നു.
ഭരണകൂടത്തിലും പുറത്തുമുള്ള ഒട്ടേറെ വ്യക്തികളെ അദ്ദേഹം കമ്മ്യൂണിസ്റ്റുകാരെന്നോ, കമ്മ്യൂണിസ്റ്റ് അനുഭാവികളെന്നോ, ദേശക്കൂറില്ലാത്തവരെന്നോ ആരോപിച്ച് ആക്രമിച്ചു.
ബ്രോഡ്കാസ്റ്റ് ജേർണലിസത്തിന്റെ പ്രാരംഭകരിൽ ഒരാളായിരുന്ന എഡ്വേഡ് മുറേ, മക്കാർത്തിയെ തുറന്നുകാട്ടുന്നതിൽ വലിയ പങ്കുവഹിച്ചു
എന്നാൽ 1954-ൽ ഏറെ ജന-മാദ്ധ്യമശ്രദ്ധയുടെ അകമ്പടിയോടെ നടന്ന സൈന്യ-മക്കാർത്തി വിചാരണയോടെ മക്കാർത്തിക്കുണ്ടായിരുന്ന പിന്തുണ ഇല്ലാതാവുകയും അദ്ദേഹം വിസ്മൃതിയിലേക്കു തള്ളപ്പെടുകയും ചെയ്തു.
മക്കാർത്തിയുടെ അനുചരന്മാരിൽ ഒരുവനെ വഴിവിട്ട് സഹായിക്കാൻ സൈന്യത്തിന്മേൽ സമ്മർദ്ദം നടക്കുന്നു എന്ന പരാതിയെ തുടർന്ന് സൈനികവകുപ്പും മക്കാർത്തിയും കൈമാറിയ ആരോപണപ്രത്യാരോപണങ്ങളാണ് ഈ വിചാരണയ്ക്ക് വഴിയൊരുക്കിയത്.
വിചാരണയുടെ പരിണാമത്തിൽ 1954 ഡിസംബർ 2-ന് സെനറ്റ് മക്കാർത്തിയെ താക്കീതു ചെയ്യാനുള്ള ഒരു പ്രമേയം 22-നെതിരെ 67 വോട്ടുകളുടെ പിന്തുണയോടെ അംഗീകരിച്ചു.
സെനറ്റിന്റെ ചരിത്രത്തിൽ, ഈവിധമൊരു നടപടിക്കു വിധേയരായ ചുരുക്കം സാമാജികരിൽ ഒരാളായിത്തീർന്നു അദ്ദേഹം.
1957 മേയ് 2-ന് മക്കാർത്തി ബെത്തെസ്ദാ നാവിക ആശുപത്രിയിൽ 48-ആം വയസ്സിൽ  മരിച്ചു.
കരൾ രോഗമാണ് മരണകാരണമായി പറയപ്പെട്ടത്; അതിനു കാരണമായതോ അതിനെ വഷളാക്കിയതോ, അമിതമായ മദ്യപാനമാണെന്ന് പൊതുവേ സമ്മതിക്കപ്പെട്ടിട്ടുണ്ട്.
അവലംബം ↑ For a history of this period, see, for example: ↑ The American Heritage Dictionary (2000) defines "McCarthyism" as "the practice of publicizing accusations of political disloyalty or subversion with insufficient regard to evidence" and "the use of unfair investigatory or accusatory methods in order to suppress opposition".
Webster's Third New International Dictionary, Unabridged (1961) defines it as "characterized chiefly by opposition to elements held to be subversive and by the use of tactics involving personal attacks on individuals by means of widely publicized indiscriminate allegations especially on the basis of unsubstantiated charges".
↑ {{ cite web }} : Unknown parameter | month= ignored ( help ) ↑ ↑ See, for example: , ,
ചൊൽക്കാഴ്ച‌ ഇംഗ്ലീഷ് വിലാസം https://ml.wikipedia.org/wiki/Cholkazhcha
കവിത ദൃശ്യഭംഗിയോടെ അഭിനയിച്ച് അവതരിപ്പിക്കുന്ന ഒരു കാവ്യാലാപനരീതിയാണ് ചൊൽക്കാഴ്ച‌ .
ചൊൽക്കാഴ്ച എന്ന വാക്കിൻ്റെ അർത്ഥം ചൊല്ലി അവതരിപ്പിക്കുക എന്നാണ്.
1970-കളിൽ പത്രപ്രവർത്തകനും എഴുത്തുകാരനുമായ ചെലവൂർ വേണുവിന്റെ കോഴിക്കോട്ടുള്ള ഓഫീസിലെ കൂട്ടായ്മകളിൽ നിന്നാണ് ചൊൽക്കാഴ്ചയുടെ തുടക്കം.
സംവിധായകർ അരവിന്ദൻ , ജോൺ ഏബ്രഹാം , പവിത്രൻ , പി.എ. ബക്കർ എഴുത്തുകാരായ തിക്കോടിയൻ , ചിന്ത രവി തുടങ്ങി വിവിധ മേഖലകളിൽ പ്രവർത്തിക്കുന്ന നിരവധിയാളുകൾ ഭാഗമായ ഈ കൂട്ടായ്മയ്ക്ക് വേണ്ടി കടമ്മനിട്ട രാമകൃഷ്ണൻ ഉയർന്ന ശബ്ദത്തിൽ തന്റെ കവിതകൾ ചൊല്ലിയിരുന്നു.
ഈ കൂട്ടായ്മയിൽ ഭാഗമായ എ. സുജനപാൽ കടമ്മനിട്ടയുടെ കാവ്യാലാപനം പൊതുവേദിയിൽ അവതരിപ്പിക്കുക എന്ന ആശയം മുന്നോട്ടുവെയ്ക്കുകയും 1974-ൽ കാവ്യസന്ധ്യ എന്ന പേരിൽ കോഴിക്കോട് ടൗൺഹാളിൽ വെച്ച് അത് നടത്തുകയും ചെയ്തു.
ചൊൽക്കാഴ്ച കൂടുതൽ ഭംഗിയോടെ അവതരിപ്പിക്കുന്നതിന് നേതൃത്വം കൊടുത്തത് അടൂർ ഗോപാലകൃഷ്ണനാണ് .
അമേരിക്കയിലെ ഡിസൈൻ കോൺഫറൻസിൽ പങ്കെടുക്കാൻ പോയപ്പോൾ ഹിപ്പി സംസ്കാരത്തിന്റെ ഭാഗമായ ഹാപ്പനിംഗ് എന്ന കലാവതരണരീതി കാണാൻ ഇടയായ അടൂർ അതിൽ നിന്ന് പ്രചോദനമുൾക്കൊള്ളുകയും പ്രത്യേകമായ രംഗസജ്ജീകരണങ്ങളോടും ശബ്ദവിന്യാസത്തോടും കൂടെ കവിത അവതരിപ്പിക്കുന്നതിനുള്ള ആശയം കടമ്മനിട്ടയോടും അയ്യപ്പപ്പണിക്കരോടും പങ്കുവെയ്ക്കുകയും ചെയ്തു.
അതിനു ചൊൽക്കാഴ്ച എന്ന പേര് നിർദ്ദേശിച്ചത് അയ്യപ്പപ്പണിക്കരാണ്.
പിന്നീട് തിരുവനന്തപുരത്ത് വെച്ച് കടമ്മനിട്ട തൻ്റെ കാട്ടാളൻ എന്ന കവിത ഈ രീതിയിൽ അവതരിപ്പിച്ചു.
മുണ്ട് മാത്രം ഉടുത്തുകൊണ്ട് ഇരുട്ടിൽ ഇരുകൈകളിലും തീപ്പന്തവുമേന്തി വേദിയിലേക്ക് വന്നുകൊണ്ടായിരുന്നു ആ കവിതയുടെ അവതരണം.
ചോ.
ധർമ്മൻ
തമിഴ് എഴുത്തുകാരനാണ് ചോ.
ധർമ്മൻ (ജനനം : 8 ആഗസ്റ്റ് 1952).
തമിഴ്നാട്ടിലെ തിരുനെൽവേലി ജില്ലയിലെ കോവിൽപ്പെട്ടി ഗ്രാമത്തിൽ ജനിച്ചു.
ധർമ്മരാജ് എന്നാണ് യഥാർത്ഥ പേര്.
തുണിമിൽ ജീവനക്കാരനായി തൊഴിലെടുത്തിട്ടുണ്ട്.
അദ്ദേഹത്തിന്റെ മിക്കകൃതികളും അടിച്ചമർത്തപ്പെട്ട ഒരു ജനതയുടെ ആഗ്രഹാഭിലാഷങ്ങളും ദുരിതങ്ങളും പ്രമേയമാക്കുന്നവയാണ് ആകെ ഒൻപതു കൃതികൾ പ്രസിദ്ധീകരിച്ചിട്ടുണ്ട്.
ഇതിൽ ചെറുകഥകളും നോവലുകളും ഉൾപ്പെടും.
വസന്ത സൂരിയ ഇംഗ്ലീഷിലേയ്ക്ക് വിവർത്തനം ചെയ്ത കൂഗൈ (The owl) എന്ന കൃതി ഓക്സ്ഫോർഡ് പ്രസിദ്ധീകരിച്ചു.
പടക്കങ്ങൾ എന്ന ചെറുകഥയും ജനശ്രദ്ധപിടിച്ചുപറ്റി.
കൃതികൾ ശൂൽ (Sool /சூல்) ചോ.
ധർമ്മൻ കതൈകൾ.
(Cho. Dharman Kadhaigal) ഈരം സോകവനം അവലംബം
ചോ കി-ഹൈയാങ് ഇംഗ്ലീഷ് വിലാസം https://ml.wikipedia.org/wiki/Cho_Ki-hyang ഇതൊരു കൊറിയൻ പേരാണ് ; ഇതിൽ കുടുംബപ്പേര് Cho എന്നാണ്.
1988 ലെ സമ്മർ ഒളിമ്പിക്സിൽ മത്സരിച്ച ദക്ഷിണകൊറിയൻ മുൻ ഹോക്കി താരമാണ് ചോ കി-ഹൈയാങ് (ജനനം: സെപ്റ്റംബർ 23, 1963).
വിദ്യാഭ്യാസം ചിയോങ്ജു കോളേജ് ഓഫ് എഡ്യൂക്കേഷൻ (സീവോൺ യൂണിവേഴ്സിറ്റി) മുഖൊ ഗേൾസ് 'കൊമേഴ്സ്യൽ ഹൈസ്കൂൾ (ഡോഘായ് കൊമേഴ്സ്യൽ ഹൈസ്കൂൾ) അവലംബം
ചോ യോങ്-ഗോൻ
ഉത്തരകൊറിയൻ ഭരണകൂടം വധിച്ചുവെന്നു കരുതുന്ന ഉപപ്രധാനമന്ത്രിയാണ് ചോ യോങ്-ഗോൻ .
രാഷ്ട്രത്തലവൻ കിം ജോങ് ഉന്നിൻറെ തീരുമാനങ്ങളിൽ വിയോജിച്ചതാണ് ചോ യോങ്ങിനെതിരെയുള്ള കുറ്റമായി ആരോപിയ്ക്കുന്ന.
കിം ജോങ് ഉന്നിന്റെ ഉത്തരവിനെത്തുടർന്ന് 2015 മെയ് മാസത്തിലാണ് ശിക്ഷ നടപ്പാക്കിയതെന്നു കരുതുന്നു.
കിം ജോങ് ഉന്നിന്റെ പാരിസ്ഥിതി സംബന്ധമായ തീരുമാനങ്ങളിലുള്ള അദ്ദേഹത്തിന്റെ വിയോജിപ്പാണ് പ്രധാന ആരോപണം.
കൊറിയൻ വിദേശനയങ്ങളിൽ അവഗാഹമുള്ള വ്യക്തിയും നയതന്ത്രബന്ധങ്ങളിൽ നിർണ്ണായക സ്വാധീനം ചെലുത്തിയിരുന്ന ആളുമായിരുന്നു ചോ യോങ്.
ചോക്കലേറ്റ്.
ജെഎസ് ഇംഗ്ലീഷ് വിലാസം https://ml.wikipedia.org/wiki/Chocolate.js
വെബ്ആപ്ലിക്കേഷന്റെ നിർമ്മാണത്തെ സഹായിക്കുന്ന ഒരു ജാവാസ്ക്രിപ്റ്റ് ലൈബ്രറിയാണ് ചോക്കലേറ്റ്.
ജെഎസ്.
ജെഎസിനെ ആസ്പദമാക്കിയാണ് ഇതിന്റെ നിർമ്മാണം.
ഉദാഹരണം panel proportion : "served" , - panel "aside left" panel "main" panel "aside right"
എന്നതിനെ div class = "space" div class = "space service horizontal left" div class = "space" aside left / div / div div class = "space service horizontal served center" div class = "space" main / div / div div class = "space service horizontal right" div class = "space" aside right / div / div / div
എന്നു പരിഭാഷപ്പെടുത്തുന്നു.
ചോംസ്കിയൻ വാക്യഘടനാപഠനം
പ്രൊഫ.പി. മാധവൻ എഴുതിയ വ്യാകരണ കൃതിയാണ് ചോംസ്‌കിയൻ വാക്യഘടനാപഠനം .
ഈ കൃതിക്ക് 2019 ലെ കേരള സാഹിത്യ അക്കാദമി പുരസ്കാരം ലഭിച്ചു.
പുരസ്കാരങ്ങൾ കേരള സാഹിത്യ അക്കാദമി പുരസ്കാരം 2019 അവലംബം ↑
ചോക്കലേറ്റ് അഗർ ഇംഗ്ലീഷ് വിലാസം https://ml.wikipedia.org/wiki/Chocolate_agar ഫ്രാൻസിസെല്ല ടുളറെൻസിസ് വളർച്ചയുള്ള ചോക്കലേറ്റ് അഗർ
തിരഞ്ഞെടുക്കപ്പെട്ടതല്ലാത്ത, സമ്പുഷ്ടീകരിച്ച അഗർ മാധ്യമങ്ങളിലൊന്നാണ് ചോക്കലേറ്റ് അഗർ ( Chocolate agar ).
ഇത് രക്ത അഗറിന്റെ ഒരു വകഭേദമാണ്.
10% ചെമ്മരിയാടിന്റെ രക്തം 80°C-ൽ ചൂടാക്കി രക്തവിഘടനം നടത്തിയാണ് ഇത് നിർമ്മിക്കുന്നത്.
ചോക്കലേറ്റിന്റെ നിറമുള്ളതുകൊണ്ടാണ് ഇതിനെ ചോക്കലേറ്റ് അഗർ എന്ന് വിളിക്കുന്നത്.
എന്നാൽ ഇതിൽ ചോക്കലേറ്റിന്റെ അംശമൊന്നുമില്ല.
ഹീമോഫിലസ് ഇൻഫ്ലുവെൻസ പോലുള്ള പലതരം പോഷകങ്ങൾ ആവശ്യമുള്ള ബാക്ടീരിയയെ വളർത്താനാണ് ഇത് ഉപയോഗിക്കുന്നത്.
ചോക്കലേറ്റ് അഗറിൽ ബാസിട്രാസിൻ ചേർക്കുന്നതോടെ ഇത് മറ്റ് ബാക്ടീരിയൽ കോളനികളുടെ വളർച്ച മുരടിപ്പിക്കുകയും, തിരഞ്ഞെടുക്കപ്പെട്ട മാധ്യമമായി മാറുകയും ചെയ്യും.
സൂക്ഷ്മജീവശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ചോക്കളേറ്റ് ആൽബട്രോസ് ഇംഗ്ലീഷ് വിലാസം https://ml.wikipedia.org/wiki/Chocolate_Albatross
chocolate albatross butterfly from koottanad Palakkad Kerala
ചെറു അരുവികളുടെ തീരങ്ങളിലും കുറ്റിക്കാടുകളിലും കാണപ്പെടുന്ന പീത-ശ്വേത വിഭാഗത്തിൽപ്പെടുന്ന ചിത്രശലഭം .
നീർമാതളം ( Crateva adansonii ) എന്ന സസ്യം കാണുന്ന പ്രദേശങ്ങളിൽ കൂട്ടത്തോടെ കാണപ്പെടുന്നതിനാൽ നീർമാതള ശലഭം എന്നും ഇവ അറിയപ്പെടുന്നു.
ആൺശലഭങ്ങളുടെ ചിറകുകൾക്ക് വെളുത്ത ഉപരിതലമാണുള്ളത്.
ചിറകുകളുടെ അഗ്രഭാഗം ചോക്കളേറ്റ് നിറമോ കറുപ്പ് നിറമോ ആണ്.
എന്നാൽ പിൻചിറകുകളുടെ അടിവശം കടും മഞ്ഞനിറവും അരികുകൾ ചോക്കളേറ്റ് നിറവും ആണ്.
പെൺശലഭങ്ങൾക്ക് പൊതുവെ വെളുപ്പ് നിറമാണ്.
ചിറകുകളുടെ അരികിൽ ഇരുണ്ട തവിട്ടുനിറമുള്ള നേരിയ പാടുകൾ കാണാം.
പച്ച നിറമുള്ള മുട്ടകൾ ചെടിയുടെ ഇളം തണ്ടിൽ കൂട്ടമായാണ് നിക്ഷേപിക്കുന്നത്.
പച്ചനിറമുള്ള ശലഭപ്പുഴുവിന്റെ ഇരു വശങ്ങളിലും കടുംപച്ചവര കാണാം.
Chocolate Albatross (খয়রিকাপাস) ചിത്രശാല Male (Dry season form) at Jayanti in Buxa Tiger Reserve in Jalpaiguri district of West Bengal , India .
Chocolate albatross at Vikhroli , Mumbai Female (Dry season form) at Jayanti in Buxa Tiger Reserve in Jalpaiguri district of West Bengal , India .
ശലഭപ്പുഴു പടം പൊഴിക്കുന്നു ശലഭപ്പുഴു ശലഭപ്പുഴു ‌പ്യൂപ്പ പ്യൂപ്പ ആൺശലഭം പെൺശലഭം ആൺശലഭം ‌ആൺശലഭത്തിന്റെ തുറന്ന ചിറകുകൾ അവലംബം പുറം കണ്ണികൾ Appias lyncida എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചോ രാമസ്വാമി ഇംഗ്ലീഷ് വിലാസം https://ml.wikipedia.org/wiki/Cho_Ramaswamy
നടൻ, ഹാസ്യതാരം, നാടകകൃത്ത്, സംവിധായകൻ, തിരക്കഥാകൃത്ത്, അഭിഭാഷകൻ എന്നീ നിലകളിൽ ശ്രദ്ധേയനായിരുന്നു ചോ രാമസ്വാമി .
2017 ൽ മരണാനന്തരം പത്മഭൂഷൺ ലഭിച്ചു.
തുഗ്ലക്ക് എന്ന തന്റെ മാസികയിലൂടെ അഴിമതിയ്ക്കും നീതിനിഷേധത്തിനും എതിരെ നിരന്തരമെഴുതി. 'പെറ്റാൽ താൻ പിള്ളയാ' എന്ന നാടകത്തിൽ ബൈക്ക് മെക്കാനിക്കായി ചോ അഭിനയിച്ചു.
ഈ നാടകം വലിയ വിജയമായി.
ഇത് പിന്നീട് സിനിമയാക്കിയപ്പോൾ ശിവാജി ഗണേശനാണ് നാടകത്തിൽ ചെയ്ത കഥാപാത്രം സിനിമയിൽ ചെയ്യാൻ ചോ രാമസ്വാമിയോട് ആവശ്യപ്പെടുന്നത്.
അങ്ങനെ സിനിമകളിൽ സജീവമായി.
1999 മുതൽ 2005 വരെ അദ്ദേഹം രാജ്യസഭാ എം.പിയായി.
കെ.ആർ നാരായണൻ രാഷ് ട്രപതിയായിരിക്കെയാണ് അദ്ദേഹത്തെ രാജ്യസഭയിലേക്ക് നാമനിർദ്ദേശം ചെയ്തത്.
പുരസ്കാരങ്ങൾ പത്മഭൂഷൺ (2017) അവലംബം ↑ cho reference ↑ ↑ പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ചോ രാമസ്വാമി Audio of Cho Ramaswamy on Mrs. Pratibha Patil, prior to the Indian Presidential elections where Mrs. Patil was a candidate, in Tamil, 13 July 2007 The Hindu Archived 2004-08-04 at the Wayback Machine .
Tribune India Rediff HarmonyIndia Archived 2007-09-27 at the Wayback Machine .
PM Visit CM Visit
ചോക്കലേറ്റ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Chocolate
കൊക്കോ ചെടിയുടെ വിത്ത് ഉപയോഗിച്ച് നിർമ്മിക്കുന്ന ഒരുതരം ഭക്ഷണ പദാർത്ഥമാണ് ചോക്കലേറ്റ് .
തെക്കേ അമേരിക്കയിലെ ഉഷ്ണമേഖലാ പ്രദേശങ്ങളാണ് കൊക്കോയുടെ ജന്മനാട്.
കുറഞ്ഞത് മൂന്ന് സഹസ്രാബ്ദങ്ങളായി ഇത് മദ്ധ്യ അമേരിക്കയിലും മെക്സിക്കോയിലും കൃഷി ചെയ്യപ്പെടുന്നുണ്ട്.
മിക്ക മിസോഅമേരിക്കൻ വർഗ്ഗങ്ങളും കൊക്കോ പാനീയങ്ങൾ നിർമിച്ചിരുന്നു.
മായന്മാരും ആസ്ടെക്കുകളും കൊക്കൊ ഉപയോഗിച്ച് ക്സൊകൊലറ്റ്ൽ(xocolātl) എന്നൊരു പാനീയം നിർമിച്ചിരുന്നു.
കയ്പ്പുള്ള വെള്ളം എന്നാണ് ആ നഹ്വാറ്റ്ൽ വാക്കിന്റെ അർത്ഥം.
സംസ്കരണരീതി
കടുത്ത കയ്പ്പ് രുചിയാണ് കൊക്കോ കുരുവിന്.
അതിന്റെ പ്രത്യേക രുചിയും മണവും‍ ലഭിക്കുന്നതിന് ആദ്യം കൊക്കോ വിത്ത് പുളിപ്പിക്കുന്നു.
പുളിപ്പിച്ച ശേഷം അതിനെ ഉണക്കി, വൃത്തിയാക്കി, ചുട്ടെടുക്കുന്നു.
പിന്നീട് പുറന്തോടിളക്കി കൊക്കോ നിബ്ബുകൾ ശേഖരിക്കുന്നു.
നിബ്ബുകൾ പൊടിച്ച് ദ്രാവകരൂപത്തിലഅക്കുന്നു.
അങ്ങനെ ലഭിക്കുന്ന ശുദ്ധ രൂപത്തിലുള്ള ദ്രാവക ചോക്കലെറ്റിനെ ചോക്കലെറ്റ് ലിക്വർ എന്ന് പറയുന്നു.
ഇതിനെ പിന്നീട് സംസ്കരിച്ച് കൊക്കോ സോളിഡ് , കൊക്കോ ബട്ടർ ഇവയിലേതെങ്കിലും രൂപത്തിലാക്കുന്നു.
വിവിധതരം ചോക്ലേറ്റുകൾ മലേഷ്യയിലെ ഒരു ചോക്കലേറ്റ് നിർമ്മാണശാലയിൽ പ്രദർശിപ്പിച്ചിരിക്കുന്ന വിവിധ രൂപങ്ങളിലുള്ള ചോക്കലേറ്റുകൾ
ശുദ്ധവും മധുരം ചേർക്കാത്തതുമായ ചോക്കലേറ്റിൽ കൊക്കോ സോളിഡും കൊക്കോ ബട്ടറും പല അനുപാതത്തിൽ അടങ്ങിയിരിക്കും.
പഞ്ചസാര ചേർത്ത മധുരമുള്ള ചോക്കലേറ്റാണ് ( സ്വീറ്റ് ചോക്കലേറ്റ് ) ഇന്ന് കൂടുതലും ഉപയോഗിക്കപ്പെടുന്നത്.
മധുരമുള്ള ചോക്കലേറ്റിനൊപ്പം പാൽപ്പൊടിയോ കുറുക്കിയ പാലോ ചേർത്ത് ഉണ്ടാക്കുന്നതാണ് മിൽക്ക് ചോക്കലേറ്റ് .
കൊക്കോ ബട്ടർ, പാൽ, പഞ്ചസാര എന്നിവടങ്ങുന്നതും കൊക്കോ സോളിഡ് ഇല്ലാത്തതുമായ ചോക്കലേറ്റാണ് വെളുത്ത ചോക്കലേറ്റ് ( വൈറ്റ് ചോക്കലേറ്റ് ).
ഇന്ന് ലോകത്തിൽ ഏറ്റവും ജനപ്രിയമായ ഫ്ലേവറുകളിലൊന്നാണ് ചോക്കലേറ്റ്.
പല ആഘോഷങ്ങളിലും പ്രത്യേക രൂപത്തിലുള്ള ചോക്കലേറ്റ് സമ്മാനിക്കുന്നത് ഒരു പതിവായിക്കഴിഞ്ഞിരിക്കുന്നു.
ഈസ്റ്ററിലെ ചോക്കളേറ്റ് ബണ്ണികളും എഗ്ഗുകളും, ഹനുക്കായിലെ ചോക്കലേറ്റ് നാണയങ്ങളും, ക്രിസ്തുമസിലെ സാന്റക്ലോസിന്റെയും മറ്റും രൂപത്തിലുള്ള ചോക്കലേറ്റ് വാലന്റൈൻസ് ദിനത്തിലെ ഹൃദയ രൂപത്തിലുള്ള ചോക്കലേറ്റും ചില ഉദാഹരണങ്ങൾ.
തണുത്തതും ചൂടുള്ളതുമായ പാനീയങ്ങളിൽ ചേർത്ത് ചോക്കലേറ്റ് മിൽക്ക്, ഹോട്ട് ചോക്കലേറ്റ് എന്നിവ നിർമ്മിക്കുന്നതിനും ചോക്കലേറ്റ് ഉപയോഗിക്കുന്നു.
ആരോഗ്യ വശങ്ങൾ
ചോക്കലേറ്റിന്റെ മിതമായ ഉപയോഗം ഹൃദയാഘാത സാധ്യത കുറയ്ക്കുന്നതായി പഠനങ്ങൾ വ്യക്തമാക്കുന്നു.
ഹൃദ്രോഗ കാരണമാകുന്ന എ.ഡി.എൽ. കോളസ്ട്രോലിന്റെ ഓക്സീകരണ പ്രക്രിയയെ ചോക്കലേറ്റിലുള്ള പോളിഫീനോളുകൾ തടയുന്നതു മൂലം ഹൃദയാഘാത സാധ്യത കുറയുന്നു.
ഹൃദ്രോഗത്തിനും ഇൻസുലിൻ പ്രതിരോധത്തിനും ഉള്ള സാധ്യത കുറയ്ക്കാൻ സഹായിക്കുന്ന തിയോബ്രോമിൻ എന്ന സംയുക്തം ചോക്ലേറ്റിൽ അടങ്ങിയിട്ടുണ്ട്.
ചോക്‌ലേറ്റ് രക്തസമ്മർദം കുറക്കാനും ശരിയായ അളവിൽ നില നിർത്താനും സഹായിക്കുന്നുണ്ട്.
അമിതമായാൽ ചോക്ളേറ്റിൽ അടങ്ങിയിട്ടുള്ള കഫീൻ കഫീൻ ആസക്തി ഉണ്ടാക്കിയേക്കാം.
ഖാൻ അക്കാഡമി ഇംഗ്ലീഷ് വിലാസം https://ml.wikipedia.org/wiki/Khan_Academy
ബംഗ്ലാദേശ് - അമേരിക്കൻ വിദ്യാഭ്യാസ പ്രവർത്തകൻ സൽമാൻ ഖാൻ 2006 ൽ രൂപവൽകരിച്ച ലാഭേച്ഛയില്ലാതെ പ്രവർത്തിക്കുന്ന ഒരു വിദ്യാഭ്യാസ സംഘടനയാണ് ഖാൻ അക്കാദമി .
"ആർക്കും എവിടെയും ഉയർന്ന നിലവാരത്തിലുള്ള വിദ്യാഭ്യാസം നൽകുക" എന്ന സന്ദേശത്തോടെയുള്ള അദ്ദേഹത്തിന്റെ സൗജന്യ വെബ്‌സൈറ്റ്, യൂട്യൂബിലൂടെ നൽകപ്പെടുന്ന വിഡിയോ ടുട്ടോറിയലിന്റെ 2,600 ചെറു പ്രഭാഷണങ്ങൾ ഉൾകൊള്ളുന്നതാണ്.
ഗണിതശാസ്ത്രം , ചരിത്രം , സാമ്പത്തികശാസ്ത്രം , ഭൗതികശാസ്ത്രം , രസതന്ത്രം , ജീവശാസ്ത്രം , സാമ്പത്തികശാസ്ത്രം , ജ്യോതിശാസ്ത്രം , കമ്പ്യൂട്ടർ ശാസ്ത്രം എന്നീ വിവിധ വിഷയങ്ങളിലുള്ളതാണ് ഈ വീഡിയോ ട്യൂട്ടോറിയലുകൾ.
വെബ്സൈറ്റ്, അതിന്റെ ഉള്ളടക്കം എന്നിവ പ്രധാനമായും ഇംഗ്ലീഷിൽ നൽകിയിട്ടുണ്ട്.
എന്നാൽ സ്പാനിഷ്, പോർച്ചുഗീസ്, ഹീബ്രു, ഇറ്റാലിയൻ, റഷ്യൻ, ചൈനീസ്, ടർക്കിഷ്, ഫ്രഞ്ച്, ബംഗാളി, ഹിന്ദി, ജർമൻ തുടങ്ങിയ ഭാഷകളിലും ഈ ഉള്ളടക്കം ലഭ്യമാണ്.
പുരസ്ക്കാരങ്ങൾ സൽമാൻ ഖാൻ മൈക്രോസോഫ്റ്റ് ടെക് പുരസ്ക്കാരം -2009-ൽ ഗൂഗിളിന്റെ 10 100 പുരസ്ക്കാരം - 2010-ൽ
ഖാൻ ജഹൻ അലി വിമാനത്താവളം
ബംഗ്ലാദേശിലെ ബഗേർഹാട്ടിൽ നിർമ്മിക്കുവാൻ ഉദ്ദേശിച്ചിരുന്ന ഒരു വിമാനത്താവളമാണ് ഖാൻ ജഹൻ അലി വിമാനത്താവളം .
പതിനഞ്ചാം നൂറ്റാണ്ടിൽ സുന്ദർബൻ പ്രദേശം ഭരിച്ചിരുന്ന ഖാൻ ജഹൻ അലിയുടെ പേരാണ് ഈ വിമാനത്താവളത്തിനു നൽകിയിരിക്കുന്നത്.
ബംഗ്ലാദേശിലെ ഏറ്റവും വലിയ മൂന്നാമത്തെ നഗരമായ ഖുൽനയ്ക്കു സമീപമാണ് വിമാനത്താവളത്തിന്റെ നിർമ്മാണത്തിനു സ്ഥലം കണ്ടെത്തിയിരുന്നത്.
ഇതിനായി 1996-ൽ ഭൂമി ഏറ്റെടുത്ത് പദ്ധതി ആരംഭിച്ചുവെങ്കിലും ആവശ്യത്തിനു പണം ലഭ്യമല്ലാതിരുന്നതിനാൽ വിമാനത്താവളത്തിന്റെ നിർമ്മാണം പൂർത്തിയായില്ല.
ഖാസ്വിൻ
ഖാസ്വിൻ , ( / k æ z ˈ v iː n / ; പേർഷ്യൻ : قزوین , IPA: [ɢæzˈviːn] ⓘ , also Romanized as Qazvīn , Qazwin , Kazvin , Kasvin , Caspin , Casbin , Casbeen , or Ghazvin ) ഇറാനിലെ ഖാസ്വിൻ പ്രവിശ്യയിലെ ഏറ്റവും വലിയ നഗരവും തലസ്ഥാനവുമാണ്.
നാൽപ്പത് വർഷത്തിലേറെക്കാലം (1555-1598) സഫാവിദ് രാജവംശത്തിന്റെ തലസ്ഥാനമായിരുന്ന ഖസ്വിൻ നഗരം, അക്കാലത്തെ ഇറാന്റെ കാലിഗ്രഫി തലസ്ഥാനമായി അറിയപ്പെടുന്നു.
പരമ്പരാഗത മിഠായികൾ (ബാഗ്ലവ പോലുള്ളവ), പരവതാനി അലങ്കാരമാതൃകകൾ, കവികൾ, രാഷ്ട്രീയ വർത്തമാനപ്പത്രം, പഹ്‌ലവി സ്വാധീനം എന്നിവയ്ക്ക് പേരുകേട്ടതാണ് ഈ നഗരം.
2011 ലെ കനേഷുമാരി  പ്രകാരം നഗരത്തിലെ ജനസംഖ്യ 381,598 ആയിരുന്നു.
ടെഹ്‌റാനിൽ നിന്ന് 150 കിലോമീറ്റർ (93 മൈൽ) വടക്ക് പടിഞ്ഞാറായി, ഖാസ്വിൻ പ്രവിശ്യയിൽ സ്ഥിതി ചെയ്യുന്ന ഇത് സമുദ്രനിരപ്പിൽ നിന്ന് ഏകദേശം 1,800 മീറ്റർ (5,900 അടി) ഉയരത്തിലാണ് സ്ഥിതിചെയ്യുന്നത്.
കെടിഎസ് അറ്റബാകിയ എന്നറിയപ്പെടുന്ന പരുക്കൻ അൽബോർസ് ശ്രേണിയുടെ തെക്ക് ഭാഗത്ത് സ്ഥിതി ചെയ്യുന്നതിനാൽ ഇവിടെ കാലാവസ്ഥ തണുത്തതും വരണ്ടതുമാണ്.
ഇറാനിയൻ ചരിത്രത്തിലെ പ്രധാന സംഭവവികാസങ്ങളുടെ പേരിൽ ഖസ്വിൻ പലപ്പോഴും ഒട്ടേറെ പ്രാധാന്യമുള്ള നഗരമായിരുന്നു.
അറബികൾ എ.ഡി. 644 ൽ ഇത് പിടിച്ചെടുക്കുകയും ഹുലാഗു ഖാൻ (പതിമൂന്നാം നൂറ്റാണ്ട്) നശിപ്പിക്കുകയും ചെയ്തു.
1555-ൽ, തബ്രിസ് നഗരത്തെ ഓട്ടോമൻ പിടിച്ചടക്കിയതിനുശേഷം, ഷാ തഹ്മാസ്പ് (1524-1576) ഖാസ്വിൻ നഗരത്തെ സഫാവിദ് സാമ്രാജ്യത്തിന്റെ തലസ്ഥാനമാക്കുകയും, 1598-ൽ ഷാ അബ്ബാസ് ഒന്നാമൻ തലസ്ഥാനം ഇസ്ഫഹാനിലേക്ക് മാറ്റുന്നത് വരെ അരനൂറ്റാണ്ടോളം ഈ സ്ഥാനം നിലനിർത്തുകയും ചെയ്തു.
അതിന്റെ ചരിത്രത്തിലുടനീളം ഒരു പ്രധാന സാംസ്കാരിക കേന്ദ്രമായിരുന്ന ഇത് ഇന്ന് ഒരു  പ്രവിശ്യാ തലസ്ഥാനമാണ്.
ടെഹ്‌റാൻ , തബ്രിസ് , കാസ്പിയൻ തീരപ്രദേശങ്ങൾ എന്നിവയെ ബന്ധിപ്പിക്കുന്ന ഒരു ക്രോസ്റോഡിൽ സ്ഥിതി ചെയ്തിരുന്നതിനാൽ ചരിത്രപരമായി നഗരം വാണിജ്യ പ്രാധാന്യം നേടുന്നതിൽ  ഈ ഘടകം ഒരു പ്രധാന പങ്കുവഹിച്ചിരുന്നു.
എന്നിരുന്നാലും, മധ്യകാലഘട്ടത്തിലെ മറ്റ് പ്രധാന ഇറാനിയൻ നഗരങ്ങളായിരുന്ന റെയ്, നിഷാപൂർ , ഇസ്ഫഹാൻ എന്നിവയോട് അത് ഒരിക്കലും മത്സരിച്ചിരുന്നില്ല.
ജലത്തിന്റെ അഭാവം മൂലം നഗരത്തിൻറെ വളർച്ച പരിമിതമാണ് എന്നതാണ് ഇതിന് ഒരു കാരണം.
പുരാവസ്തു ഗവേഷകർ നിയാണ്ടർത്താൽ മനുഷ്യൻറെ പല്ല് ഖലേഹ് കുർദ് എന്ന ഗുഹയിൽ നിന്ന് ചരിത്രാതീതകാലത്തെ മനുഷ്യരുടെ ആദ്യകാല അവശിഷ്ടങ്ങളെന്ന നിലയിൽ കണ്ടെത്തിയിരുന്നു.
ഖാസ്വിൻ സമതലത്തിലെ പുരാവസ്തു കണ്ടെത്തലുകൾ കുറഞ്ഞത് ഒമ്പത് സഹസ്രാബ്ദങ്ങളായി ഇവിടെ നിലനിന്നിരുന്ന നഗര കാർഷിക വാസസ്ഥലങ്ങളെ വെളിപ്പെടുത്തുന്നു.
സാസാനിയൻ യുഗം
സാസാനിയൻ സാമ്രാജ്യത്തിലെ രണ്ടാമത്തെ ഭരണാധികാരിയായിരുന്ന ഷാപൂർ I (r. 240–270) ആണ് ഖാസ്വിൻ നഗരം സ്ഥാപിച്ചത്.
പിന്നീട് ഷാപൂർ II (r. 309–379) ഇത് പുനഃസ്ഥാപിക്കുകയും, അദ്ദേഹം അവിടെ ഒരു നാണയ കമ്മട്ടം സ്ഥാപിക്കുകയും ചെയ്തു.
സസാനിയക്കാരുടെ കീഴിലുള്ള ഈ സ്ഥലത്തേക്ക് കടന്നുകയറിയിരുന്ന അയൽവാസികളായ ഡെയ്‌ലാമൈറ്റുകൾക്കെതിരെ ചെറുത്തുനിൽപ്പുനടത്തുന്ന ഒരു അതിർത്തി പട്ടണമായും ഖസ്വിൻ അക്കാലത്ത് പ്രവർത്തിച്ചു.
ആദ്യകാല ഇസ്ലാമിക രാജവംശങ്ങൾ
644-ൽ ഉമറിന്റെ ഭരണകാലത്ത് ഖാസ്വിൻ വിപുലീകരണത്തിലായിരുന്ന റാഷിദൂൻ ഖിലാഫത്തിന്റെ കീഴിലായി.
നഗരം ഉപരോധിക്കുകയും പിടിച്ചെടുക്കുകയും ചെയ്ത അൽ-ബാറ ഇബ്‌ൻ അസിബിനോട് നഗര നിവാസികൾ ഒരു സുൽഹ് (കരാർ) അഭ്യർത്ഥിച്ചു.
നേരത്തെ അബ്ഹർ നഗരത്തിന് നൽകിയിരുന്ന അതേ നിബന്ധനകൾ അവർക്ക് വാഗ്ദാനം ചെയ്യപ്പെട്ടുവെങ്കിലും ഖസ്‌വിനിലെ ജനങ്ങൾ ജിസ്‌യ നൽകാൻ ആഗ്രഹിക്കാത്തതിനാൽ പകരം ഇസ്‌ലാം സ്വീകരിച്ചതായി കരുതപ്പെടുന്നു.
തുടർന്ന് ദയ്‌ലാമിലേക്കും ഗിലാനിലേക്കും കൂടുതൽ സൈനിക പ്രവർത്തനങ്ങൾ നടത്തുന്നതിനുള്ള ഒരു അടിത്തറയായി അൽ-ബാറ ഖസ്‌വിൻ നഗരത്തെ ഉപയോഗിച്ചു.
പിന്നീട്, ഉമയാദുകളുടെ കീഴിൽ പേർഷ്യയുടെ ഗവർണറായി സൈദ് ഇബ്‌നു അൽ-ആസ് നിയമിതനായപ്പോൾ, അദ്ദേഹം ഖസ്‌വിനിൽ ഹജ്ജാജ് എന്ന പേരിൽ ഒരു പുതിയ നഗരം നിർമ്മിച്ചു.
അവലംബം ↑ ↑ Qazvin / قزوين (Iran): Province Cities – Population Statistics in Maps and Charts ↑ Iran (5th ed., 2008), by Andrew Burke and Mark Elliott, p. 28 Archived June 7, 2011, at the Wayback Machine .